title: Moavaf pezkurt (suterot)
text: Holmes razdar da abdigrupeyer da pisonasik koe waba wan tigiyir kiren antafa conyuta ke bora katrasiyina dive pilkot va werda obrason kenolaniyid, voxen batcoba tiyir merotisaca ke wiakirajik a wezo. Numen uculeson va Coram gu preyutara va ayikya, Holmes va jontika ruseta tutcastason va guboy mo sid batdume al vikizasiyir, kabdu tulon nevak lize trakuyur da kon vask mastuyunon kakeon rotigiyir. Ba inafa dimpira bak kielcek, guboyolk kabdue nevak al zo seluyud numen batcoba tiyir wazdexa va arplekura va guto. Luxe bocafa ewa ke Smith (« Tavesik... tiyir, to ina... »), divera tir da yikye va titis pisonasik gozason darevielon al kakeveyer viele va mane ke Coram tavesik mbi eruyur. Acum Smith do tavesik vaon di pulviyir nume va pisonikya pu unesik kan bata bocafa ewa ladasugdayar.